NaiveNeuron/SloPal huggingface dataset:
P. Paška, predseda NR SR: (2009-02-04):
(Hlasovanie.) 140 prítomných, 138 za, 1 proti, 1 nehlasoval. Konštatujem, že sme návrh zákona pridelili do výborov a určili lehoty na jeho prerokovanie. Pán poslanec Jasaň uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov . Je to tlač 894.
Drobný, Stanislav, poslanec NR SR (2019-10-24):
Ďakujem za slovo. Vážený pán predsedajúci, vážené kolegyne, vážení kolegovia, v súčasnom právnom poriadku sú obete trestných činov prakticky len bezmocnými štatistami v súdnych procesoch, kde ich zastupuje štát. Ešte viac je to vidieť na dohodách o vine a treste medzi páchateľom a prokurátorom, kde poškodený často výsledok dohody číta s úžasom, či je to niečo také v demokratickom štáte vôbec možné. V dnešných dňoch sa do verejnosti dostávajú nahrávky Gorily, správy z aplikácie Threema a podobné informácie. Nechcem v tejto chvíli citovať z týchto zdrojov a spomínať konkrétne krivdy a konkrétne mená. Nevieme, či sú zverejnené materiály v celom rozsahu pravé, nemáme istotu, či sa tam s niečím dodatočne nemanipulovalo, alebo dokonca aj niečo nevyfabrikovalo úplne od základu. Preto dnes len všeobecne. Ak by takýto alebo podobný návrh zákona bol podaný pred mnohými rokmi, mnohé z tých vecí, kde sa zneužila štátna moc na páchanie krivdy voči občanovi, by sa možno buď ani neudiali, alebo by to mali nepoctiví zástupcovia štátnej moci oveľa ťažšie. Možnosť poškodeného zablokovať dohodu o vine a treste alebo odvolať sa aj proti rozsudku zvyšuje šancu, že ten, kto prípad bude riešiť na vyššej inštancii, bude odolný voči rôznym vonkajším vplyvom. Nevidím rozumný dôvod, prečo by poškodený mal byť bez práva odvolať sa voči rozsudku, prečo v tejto veci by mal len bezmocne sledovať, či sa prokurátor odvolá alebo nie. Tlaky na ovplyvňovanie policajtov, prokurátorov, sudcov boli, sú aj budú všade na svete. Úlohou nás poslancov Národnej rady je, aby sme vytvorili právne prostredie, v ktorom sa veľmi ťažko bude dať zneužívať štátnu moc alebo robiť nespravodlivé rozhodnutia len z lajdáckosti a pohodlnosti. Doba to naozaj vyžaduje. Niet s čím otáľať a navyše svet sa globalizuje. Zo zahraničia poznáme prípady páchateľov násilnej trestnej činnosti akože s psychickými problémami, chvíľkovou nepríčetnosťou, vďaka ktorej vyviaznu s malými trestami a dokonca aj bez trestu aj z ťažkých násilných zločinov. Miestna verejnosť to často vníma ako nespravodlivé rozhodnutia, ktoré vznikli vďaka tomu, že tamojší prokurátori a sudcovia podľahli tlaku politických mimovládok, riadených a platených zo zahraničia, či liberálnych politikov. Spomínam to preto, že často vzniká dojem, že len my na Slovensku máme v tejto oblasti problémy a že všetci ostatní sú v tom či onom vpredu a my tu sme nejaký zlý svet. Nie sme. Mnohé problémy sú v zahraničí podobné a mnoho ešte väčšie ako u nás. Tento návrh zákona je príležitosťou urobiť, síce malý, ale veľmi dôležitý krok k návratu spravodlivosti na Slovensku a tým urobiť náš slovenský právny poriadok o niečo lepší. Ďakujem za pozornosť.
Paška, Pavol, predseda NR SR (2014-06-06):
Pán spravodajca, chcete aj vy? Nie. Prerušujem rokovanie o tomto bode programu. Nasledujúci bod sme preložili na utorok štrnástu hodinu. Takže budeme pokračovať teraz prvým čítaní o návrhu pánov poslancov Pavla Zajaca a Jána Hudackého na vydanie zákona č. 725 o podmienkach prevádzky vozidiel v premávke. Je to tlač 964. Poprosím pána poslanca Zajaca, aby uviedol návrh. (Rokovanie o návrhu poslancov Národnej rady Slovenskej republiky Pavla Zajaca a Jána Hudackého na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov , tlač 964.)
Laurenčík, Milan, podpredseda NR SR (2020-11-25):
Pán poslanec Vladimír Zajačik.
Nagy, László A., poslanec NR SR (2010-11-05):
Ďakujem pekne, pán predseda. Len chcem povedať nám všetkým, že nemám na čo reagovať, lebo pán poslanec Jarjabek nereagoval na mňa, ale hovoril o niečom inom. Ďakujem pekne.
J. Berényi, poslanec: (2010-02-11):
Moja interpelácia bude veľmi krátka a stručná. Chcel som pôvodne túto otázku predložiť aj v rámci bodu hodina otázok, ale uprednostňujem odpoveď aj písomne, takže z toho dôvodu radšej predložím interpeláciu ústne teraz. A týka sa to návštevy vysokého komisára OBSE, ktorý absolvoval návštevu Slovenskej republiky tento týždeň. A na základe rokovaní, či sa už týkali výboru pre ľudské práva, národnosti a postavenie žien alebo politických rokovaní, vieme, že pán vysoký komisár odporúča vláde Slovenskej republiky novelizovať zákon o menšinových jazykoch. A preto by som to chcel vedieť, resp. sa spýtať na to, akým spôsobom mieni pán minister kultúry postupovať v tejto veci, či chce pripraviť túto novelu ešte do júna, to znamená, do volieb alebo prípadne uprednostňuje už povolebné obdobie. Ale ak začnú pripravovať túto novelu, akým spôsobom chce zapojiť do tohto procesu jednak Radu vlády pre menšiny a jednak ďalšie inštitúcie, či už menšinové strany, alebo organizácie? A akým spôsobom chce vo všeobecnosti v tejto veci postupovať, čo sa týka vlády Slovenskej republiky a Národnej rady Slovenskej republiky? Ďakujem pekne a, samozrejme, túto interpeláciu predložím aj písomne.
Fico, Robert, poslanec NR SR (2023-02-14):
Pán predseda, kým poviem procedurálny návrh, chcem vysloviť veľké pohoršenie nad tým, že nejaký minister v demisii tu určuje tempo rokovania Národnej rady. To je nevídané! To je jednoducho nevídané, naviac minister bez akéhokoľvek politického vplyvu. Po druhé, chcem povedať, že na tejto schôdzi nejdeme rokovať o tom, či niečo poslať, alebo neposlať. My sa chceme zaoberať ústavným rozmerom, či vláda Slovenskej republiky má, alebo nemá právomoci. My tvrdíme jednoznačne, že právomoci nemá. A keď teda prejavujete ochotu a vôľu, tak máte jednoduché riešenie, pán predseda. Schváľte teraz program a prerušte schôdzu.
Gál, Gábor, poslanec NR SR (2013-05-30):
Ďakujem za slovo. Pán poslanec Lipšic, ja musím deklarovať toto, že ja nemám záujem o maďarské štátne občianstvo, ani ho nechcem. Ale napriek tomu si myslím, že ten zákon je zlý, lebo vychádza zo zlého princípu, a to trestať občanov, ktorí nadobudnú štátne občianstvo druhého štátu. Vy vlastne chceli by ste potrestať Orbána za to, že prijal v Budapešti taký zákon, ktorý to umožňuje. Ale vy netrestáte Orbána, vy trestáte občanov Slovenskej republiky! A to je to, to je veľký rozdiel. Povedali ste to, že nechcete, chcete zabrániť tomu, aby na území Slovenskej republiky prebiehali, prebiehala volebná kampaň. No, prosím pekne, v Rajke aké bilbordy boli? Ktorých politických strán? Nikto s tým nemal problém. Kto tam mal bilbord? Pán poslanec Lipšic? A čo sa týka tohto zákona, toho princípu. To má Portugalsko alebo viac krajín Európskej únie, ktoré majú bývalé kolónie. Takže toto je absolútne nemiestne. Ale máte pravdu, sú aj štáty, kde nadobudnutie druhého štátneho občianstva nie je možné, ale od začiatku. A nie tak, že týmto povoľujeme a týmto nie. A čo sa týka ústavy čl. 5 ods. 2. Ja som citoval aj ods. 1, ale hovorím, že ani ods. 1 neumožňuje odňať štátu štátne občianstvo proti vôli jeho občanov. A ešte jedna vec na záver. Zákon nie zmierniť treba, ale vyriešiť a to zrušením tej novely z júna 2010.
Ďuriš Nicholsonová, Lucia, podpredsedníčka NR SR (2018-06-21):
Ďakujem pekne, pán poslanec. Týmto sme vyčerpali zoznam prihlásených poslancov do bodu interpelácie poslancov. Chcem sa opýtať členov vlády, či niektorý z nich chce odpovedať na interpelácie prednesené v rozprave hneď. Nie, nie je tomu tak. Vyhlasujem tento bod programu za skončený. Vyhlasujem trojminútovú prestávku, aby členovia vlády mohli opustiť rokovaciu sálu a my sa budeme venovať ďalším bodom zo schváleného programu 33. schôdze Národnej rady Slovenskej republiky. (Prestávka.) (Po prestávke.)
Droba, Juraj, poslanec NR SR (2017-05-16):
Pán kolega Blaha, ďakujem za tvoj príspevok a v podstate som ani nechcel nič komentovať. Názory vzájomné si poznáme a často o nich hovoríme a konfrontujeme sa. Akurát mi natrhol ušný bubienok jeden výrok ku koncu tvojho príhovoru. Hovoril si o tom, že niekto, myslel si tým konkrétne prezidenta Kisku, ide absurdne proti línii zahraničnej politiky. Tak ja ťa len chcem upozorniť na to, že ty si práve ten človek, ktorý to robí opakovane, ktorého vyjadrenia nieže nie sú v súlade so zahraničnou politikou Slovenska, ale sú v príkrom protiklade a rozpore so zahraničnou politikou Slovenska. Takže niekedy mlčať je zlato. Ďakujem.
Plaváková, Lucia, poslankyňa NR SR (2024-01-17):
Ďakujem veľmi pekne za slovo. Pani poslankyňa Jaurová, som rada, že opäť pripomenula celú tú tému porušovania práv Európskej únie a infringementom, na ktoré sa koalícia odvoláva pri tomto návrhu zákona, pri skrátenom legislatívnom konaní ako odôvodnenie toho, prečo je to potrebné robiť teda zrýchlene. Pripomeniem teda, že, samozrejme, zákonné podmienky tu naplnené nie sú, a neviem, my sme sa tu už veľakrát tak dopytovali, že ako je možný ten paradox, že jednak sa koalícia odvoláva na to, že keď rýchlo skráteným legislatívnym konaním tieto porušenia neodstráni, tak Európska komisia bude vyvíjať nejaké aktivity voči Slovensku, hrozia nám obrovské hospodárske škody, ale zároveň Európska... tá istá Európska komisia vyzýva Slovensko, aby tieto zmeny, obzvlášť v expresnom, expresným spôsobom neprijímala. Ja som tu teda pár hodín teraz nebola, lebo som mala iné povinnosti, a neviem, či sme dostali odpoveď na tento paradox, a obávam sa, že asi nie. A... (Povedané so smiechom.) A je veľmi zaujímavé, že včera som bola v diskusii s pánom ministrom spravodlivosti Borisom Suskom, ktorý teda stále pridáva nejaké, pokúša sa vysvetliť, že teda tá odborná diskusia prebiehala a prebieha pri tomto zákone, a tentokrát použil aj argument, že teda prebiehala aj diskusia s Európskou komisiou. Tak ja neviem, že či takto vyzerá diskusia, že vláda tam niečo prinesie a potom Európska komisia sa voči tomu razantne ohradí, že či to je tá odborná diskusia, na ktorej máme stavať akože odôvodnenie skráteného legislatívneho konania, že teda všetko je v poriadku. To je skoro také dobré, ako to kolégium ministra, na ktoré sa odvolával posledne. Takže očak... som naozaj zvedavá, že kam toto celé dospeje, pretože tie argumenty sú neskutočne absurdné. Ďakujem.
Žiga, Peter, podpredseda NR SR (2024-02-09):
Na vaše vystúpenie evidujem jednu faktickú poznámku. Pán poslanec Viskupič.
Zajac, Pavol, poslanec NR SR (2015-04-15):
Pán minister, no tak konečne sme sa z vašich úst dozvedeli, že ako ten podvod teda Figeľ urobil, ako donútil toho riaditeľa Váhostavu podpísať tú strašne nevýhodnú zmluvu, ktorú si sami nakalkulovali, lebo inak by nemali prácu, inak by možno krachli. Pán minister, dennodenne na Slovensku tisíce podnikateľov – či na elektronickom trhovisku, alebo vo verejnom obstarávaní – sa takto rozhoduje. A musí sa rozhodnúť, či dá cenu nižšiu ako konkurencia, napríklad na elektronickom trhovisku to aj vidí, či dá nižšiu cenu a či to je schopný zvládnuť. Takéto rozhodovanie podstupujú manažéri firiem každý deň na Slovensku, tisíc rozhodnutí. Prosím vás, to je na rozhodnutí toho manažmentu, keď nerozumiete základom ekonomiky, tak sa radšej nevyjadrujte. To je ten podvod. Nútili ho, že keď nepodpíše zmluvu, nebude mať prácu. Aj malé decko tomu rozumie, že keď nepodpíše zmluvu, nebude mať prácu. A že vraj sme sa pripravili o eurofondy, to hovoríte vy, keď ste tie diaľnice podpísali neskutočne draho za 9 mld. cez PPP projekt? Čiže vaším riešením na čerpanie eurofondov je, že budeme obstarávať draho, aby sme ich vyčerpali? Veď preto máme korekcie v Európskej komisii za 230 mil., že viacerí tak, ako rozmýšľate vy, presne takto v SMER-e rozmýšľate. Tieto eurofondy obstarávajme draho, čím drahšie, tým lepšie. Ale Európska komisia nie je hlúpa, už 230 mil. máme korekcie. Nie pred trištvrte rokom KDH dávalo návrh zákona o ochrane subdodávateľov? Od roku 2012 od septembra to predkladáme štyrikrát, naštudujte si ten zákon, lebo to, čo ste povedali vo svojom vystúpení, tam vôbec ani nie je. Viete, aké sú vaše riešenia na problémy, keď tri roky vládnete? Hodiť to na predchádzajúcu vládu, toto sú vaše riešenia.
P. Hrušovský, podpredseda NR SR: (2002-04-04):
Otváram rozpravu o tomto bode programu, páni poslanci. Pýtam sa, či sa z prítomných hlási niekto k prerokúvanému bodu programu do rozpravy ústne, keďže som nedostal žiadne písomné prihlášky. Konštatujem, že nie je to tak. Preto vyhlasujem rozpravu o tomto bode programu za skončenú. Prerušujem rokovanie o návrhu skupiny poslancov na vydanie zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov. Pán poslanec Mikloško, prosím, aby ste neodchádzali. Pristúpime k prerokúvaniu ďalšieho bodu programu, ktorým je návrh poslanca Národnej rady Slovenskej republiky Roberta Fica na vydanie zákona o ochrannom dohľade a ktorým sa dopĺňa zákon č. 140/1961 Zb. Trestný zákon v znení neskorších predpisov . Prosím ho, aby ako navrhovateľ návrh zákona uviedol a odôvodnil. Pán poslanec, máte slovo.
Mazurek, Milan, poslanec NR SR (2023-03-22):
Ja vám poviem presne a na rovinu, koho záujmy tu predkladateľ týmto návrhom zákona háji. Napríklad spoločnosti Alpine Oil and Gas, ktorá žaluje Slovensko na Svetovej banke v arbitrážnom konaní o neuveriteľných 600 miliónov dolárov, a to práve za veci, ktoré ste spomínali v rozprave, teda že im nebolo povolené zruinovať mnoho území východného, predovšetkým severovýchodného Slovenska v okrese Bardejov a v okrese Humenné. Chceli urobiť 47 vrtov a len preto, že sa odvážni miestni obyvatelia tvrdo postavili proti tomuto ťaženiu, proti tejto snahe zlikvidovať tam podzemné vody toxickými látkami, tak len preto sa podarilo toto šialenstvo zastaviť. A teraz tieto firmy žiadajú od Slovenska, samozrejme, obrovskú náhradu a existujú podozrenia, že ministerstvo financií si neplní svoju robotu tak, ako by malo, aby zamedzilo tomu, že Slovenská republika môže v tomto arbitrážnom konaní prehrať. A je neuveriteľné, že poslanci OĽANO, alebo ja už ani neviem, kde ten predkladateľ je, lebo to sa mení, delí akokoľvek sa len pozrieme, tu teda navrhujú umožniť týmto ťažobným spoločnostiam jednoduchšie sa dostať k prieskumom na takéto konania a jednoduchšie dostať povolenie na dobývací priestor, aby mohli na Slovensku ťažiť ropu a zemný plyn. Bez ohľadu na to, že títo ľudia dobre vedia, že práve v miestach, kde k takému konaniu môže dôjsť, sú domáci obyvatelia tvrdo proti. Naozaj tvrdo proti, pretože ide o zásadné zásahy do miestnej prírody, do miestnych ložísk, do miestnych zásob pitnej vody a všetkého ďalšieho. Ja, ja nechápem, ako toto môže niekto chcieť podporiť z OĽANO. Tak o čo vám ide? Chcete podporiť ľudí, ktorí žijú na severovýchode Slovenska a ktorí si chcú chrániť svoje prírodné dedičstvo? Taký ako Šíbl a podobný ďalší, čo sa tu hrajú na ochranárov prírody? Alebo dnes budete za ťažobné spoločnosti ako tu pán predkladateľ?
P. Paška, predseda NR SR: (2007-10-29):
(Hlasovanie.) 134 prítomných, 132 za, 2 nehlasovali. Tieto body zo spoločnej správy sme schválili. Ďalej.
Hlina, Alojz, poslanec NR SR (2015-04-15):
... pán predseda Bugár, že by ste neverili, oni v zásade, že oni neprišli s návrhom, že, príklad. Počas stavu, oni hovoria, že keď za Figeľa a tak, ale za Figeľa a v tomto období, keď neplatili, sa dostavala hacienda na Bahamách. Oni neprišli s návrhom zákona, novely zákona o preukázaní majetku, že v prípade, ak počas insolventnosti alebo neplatenia sa objavia skutočnosti nárastu osobného majetku, tak je možné, viete, niečo, ja to neviem teraz nazvať narýchlo. Oni neprišli s tým. 	Oni prišli s tým, že dlhy Širokého má zaplatiť daňový poplatník. A oni to ešte vytunovali tak, ako si tí chlapci tunujú tie autá. Oni to ešte vytunovali tak, že ak doteraz platilo, že 15 % by mal zaplatiť Váhostav, tak nie, už ani tých 15 percent. Lebo živnostníci si kúpia, teda predajú, však samozrejme, že predajú, logicky, tie pohľadávky štátnej banke a štátna banka si ich od Širokého bude vymáhať v prípade, ak by zarobili. Rozumiete? Že oni to doviedli do dokonalosti. Ako z tohto pohľadu treba dať klobúk dole. Oni naozaj. My sme mali akože ísť po krku Širokému, ale my mu pomáhame, teda SMER mu pomáha, ale prezentuje sa to ako vyriešenie situácie. Komu česť, tomu sláva, ale v tom zlom, lebo aj Lucifer je možno chytrý. Ale, prosím vás, veď toto rozum stojí. Vy ste naozaj doniesli, a ľudia nech to vedia, doniesli ste návrh, že dlhy Širokého má zaplatiť daňový poplatník.
M. Číž, podpredseda NR SR: (2006-10-24):
Slovo má pán Abrhan.
F. Mikloško, poslanec: (2001-11-28):
J. Migaš, predseda NR SR: Pán Hoffmann chce reagovať, ale pochádza z Banskej Bystrice, ja poznám jeho životopis. A. Hoffmann, poslanec: Ak môžem stručne odpovedať kolegovi Mikloškovi. Pochádzam z Hrochote pod Poľanou, okres Banská Bystrica, ale žijem v Banskej Bystrici. J. Migaš, predseda NR SR: Ďalej v rozprave vystúpi Ladislav Nagy, nech sa páči, posledný prihlásený.
Bernaťák, Tibor, poslanec NR SR (2019-06-25):
Ďakujem. Vážený pán predsedajúci, v mene troch poslaneckých klubov vás poprosím preložiť hlasovanie o bode č. 46, to je tlač 1372, tzv. atómový zákon, zároveň bod 38, tlač 1454, zákon o prokuratúre, a bod 37, tlač 1446, zákon o registri partnerov verejného sektora, čiže hlasovanie by malo byť vo štvrtok o 11.00 hod.
M. Číž, podpredseda NR SR: (2007-03-23):
(Hlasovanie.) Prítomných 128 poslancov, za návrh 17 poslancov, proti 14 poslancov, zdržalo sa 95 poslancov, nehlasovali 2. Konštatujem, že tento návrh sme neschválili.
T. Galbavý, poslanec: (2003-10-22):
Teraz prosím, pán predsedajúci, aby ste dali hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady, Výboru Národnej rady pre financie, rozpočet a menu, výboru pre hospodárstvo, privatizáciu a podnikanie, výboru pre ľudské práva, národnosti a postavenie žien, Výboru Národnej rady Slovenskej republiky pre vzdelanie, vedu, šport a mládež, kultúru a médiá, ďalej aby týmto hlasovaním za gestorský výbor určila Výbor Národnej rady Slovenskej republiky pre vzdelanie, vedu, šport a mládež, kultúru a médiá s tým, že určené výbory ho prerokujú v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Čiže hlasujeme o určení týchto výborov.
Kazda, Radovan, poslanec NR SR (2021-10-22):
Pán poslanec, asi bude hádzaním hrachu na stenu, ale predsa len sa pokúsim, vy tam predkladatelia, resp. pán predkladateľ, ale takisto aj vy spomínate neustále a nepretržite, že LGBTI ideológia. No, Slovník slovenského jazyka: ideológia – sústava filozofických, politických, náboženských, právnych a podobných názorov prispôsobených záujmom iných skupín, alebo tiež svetonázorový a hodnotový systém zviazaný s určitou sociálnou skupinou, kultúrou, súhrn filozofických, morálnych, politických a podobných názorov. LGBTI nie je ideológia. Ideológia je napríklad boľševizmus, neonacizmus. S tým sa nenarodíte, z toho sa vám proste stane, ani vy ste sa nestali neonacistom alebo fašistom pri narodení. Získali ste takúto ideológiu neskôr. Prosím, nemiešajte LGBTI ľudí, LGBTI, toto znamená ... (nezrozumiteľne vyslovené, pozn. red.) sexuálne orientácie s nejakou ideológiou, je to naprostý, absolútny nezmysel.
Kaliňák, Robert, podpredseda vlády a minister vnútra SR (2016-06-16):
To na mňa kričí daňový podvodník, to na mňa kričí daňový podvodník.
Klus, Martin, poslanec NR SR (2018-10-17):
Ďakujem veľmi pekne. Tiež som mal tú obavu, ako hovoril kolega Ondrej Dostál vo svojom príhovore, že sa dostaneme na úplne iné roviny, ako by bolo potrebné v prípade tohto zákona. A pánovi poslancovi Mizíkovi sa to podarilo, ale predsa len jedna otázka naňho. Viete, zaujímavé je, že vám tak strašne vadia organizácie, ktoré sa verejne priznajú k tomu, že čerpajú prostriedky zo zahraničia, ale nijako vám nevadia rôzne konšpiračné a iné napríklad weby, ktoré napíšu príspevok na bieleho koňa, ale pritom je tiež zrejmé, že tieto prostriedky dostali zo zahraničia. Takýmto spôsobom to veselo obchádzajú a šíria podobné bludy a nezmysly, ako ste práve predviedli aj vy. Toto vám nevadí.
Borec, Tomáš, minister spravodlivosti SR (2014-05-14):
Ďakujem pekne. Ja len krátko zareagujem, samozrejme, na vystúpenie pani poslankyne, aby mala predstavu, že vlastne akým spôsobom to má fungovať. V prvom rade chcem povedať, že ministerstvo spravodlivosti je len predkladateľ, ale nie gesčne zodpovedný a kompetenčne, čiže keďže Protimonopolný úrad nemá možnosť predkladať zákony, tak, samozrejme, ministerstvo spravodlivosti a ja som prevzal túto úlohu, aby som tento zákon predložil, ale nie ministerstvo spravodlivosti bude tento zákon uplatňovať, na to je naozaj určený Protimonopolný úrad. Čiže to si treba v prvom rade uvedomiť. Čo sa týka budúceho uplatňovania, resp. konkrétnych príkladov, máte pravdu, že odhaľovanie kartelov je jedna z najzložitejších vôbec činností, práve tak ako ste to poznamenali, že ide to v utajenom režime a nikto s tým verejne nepôjde ako s bubnom na zajace, a práve preto sa zavádzajú tie rôzne inštitúty oznamovania a zvýhodňovania oznamovateľov tak, aby sa zjednodušil, zjednodušilo odhaľovanie kartelových dohôd. Čiže ja pevne verím, že sa bude podstatne viac dariť tieto kartelové dohody odhaľovať, a práve to je účelom, aby sa tieto dohody neuzatvárali, a myslím si, že tento zákon prispeje k tomu. Takže toľko stručne. Ďakujem veľmi pekne.
Hrušovský, Pavol, predseda NR SR (2011-11-30):
Hlasujeme. (Hlasovanie.) 137 prítomných, 78 za návrh, 55 sa zdržalo, 4 nehlasovali. Národná rada Slovenskej republiky vládny návrh zákona o podmienkach prevádzky vozidiel a premávke na pozemných komunikáciách schválila. Môžeme, pán poslanec?
Lipšic, Daniel, poslanec NR SR (2015-04-15):
Toto je môj návrh.
Goga, Pavol, poslanec NR SR (2018-05-10):
Ďakujem za slovo, pán podpredseda. Dovoľte mi, aby som teda povedal, že v rozprave vystúpili štyria poslanci, nepodali žiadny pozmeňujúci návrh. Prosím, pán podpredseda, dajte hlasovať o tom, že Národná rada Slovenskej republiky sa rozhodla prerokovať uvedený návrh zákona v druhom čítaní.
P. Hrušovský, predseda NR SR: (2004-12-02):
(Hlasovanie.) 137 prítomných, 97 za návrh, 35 proti, 3 sa zdržali, 2 nehlasovali. Návrh sme schválili. Teraz pristúpime k hlasovaniu o návrhu na zvolenie členov Dozornej rady Úradu pre dohľad nad zdravotnou starostlivosťou , ktorý prerokúvame ako tlač 970. Poprosím teraz pána poslanca Ivanča, ktorý bol poverený zdravotníckym výborom a ktorý navrhol pri prerokúvaní tohto bodu programu, aby sme o voľbe členov Dozornej rady Úradu pre dohľad na zdravotnou starostlivosťou hlasovali spoločne o návrhu a verejne a naraz. Páni poslanci, pán poslanec Ivančo, chcete sa ešte vyjadriť? Bod č. 970, páni poslanci. (Reakcie z pléna.) Tlač 970, bod 32. Nech sa páči, pán poslanec.
Gajdoš, Peter, minister obrany SR (2018-05-17):
Ak dovolíte, pán poslanec, opäť sú to úplné polopravdy alebo teda nepravdy. Na základe výsledkov jeho práce, dotyčného pána novinára, som podal na výsledky jeho práce, ktoré boli zverejnené vo fínskej televízii, trestné oznámenie. To si môžte preveriť, a NAKA začala na základe podnetov trestné stíhanie. Som pripravený so všetkou hŕbou dokumentov, ktoré k tomu mám, vyjasniť všetky záležitosti tak, aby pravda, ktorú som neustále hovoril aj na verejnom výbore a zasadnutí výboru pre obranu a bezpečnosť, sa potvrdila. Nič netajíme. Všetko máme k dispozícii. Prepáčte, ale materiál, ktorý je analytického charakteru, a jedná sa o to, že v zmysle zákona o utajovaných skutočností a Obchodného zákonníka musím utajovať, tak ja si zákony tejto republiky ctím. Ďakujem.
P. Pelegrini, poslanec: (2007-12-11):
Teraz pristúpime k hlasovaniu o pozmeňujúcich návrhoch z rozpravy. Ako o prvom, prosím, dajte hlasovať o mojom pozmeňujúcom návrhu označenom číslom 1.
Čaplovič, Dušan, minister školstva, vedy, výskumu a športu SR (2013-01-30):
Ja by som chcel, vážené dámy, vážení páni, poďakovať pánovi exministrovi a poslancovi za postrehy, lebo my sa s týmito problémami, ktoré on, samozrejme, pozná aj z vlastnej praxe, stretávame. A naozaj tie jednotlivé rôzne prieťahy veľmi negatívne vplývajú na tých žiadateľov. A dovolávajú sa skutočne rýchlejšieho procesu. Ja, samozrejme, ak niečo navrhne sa vo výbore v druhom čítaní, ktoré to umožní, aby to bolo vyvážené aj z hľadiska aplikačnej praxe, aby sme tieto veci ešte lepšie skvalitnili, nemám žiaden problém, pretože, ako to povedal aj pán predrečník, pán poslanec Fronc, ten zákon je vlastne, ako povedal, nejako technického charakteru, ale môže vytvoriť lepšie podmienky pre to odbyrokratizovanie, s čím sa či už stretávajú títo žiadatelia v zahraničí alebo stretávame my v zahraničí. Viem, že aj niektoré veci, ktoré musíme teraz upravovať v rámci medzivládnych dohôd napríklad medzi Cyperskou republikou a Slovenskou republikou, to sú všetko dôsledky toho, že reagujeme na konkrétne veci. A nikoho som nevinil a nikoho neviním ani vo vzťahu k minulosti. Bolo to priekopnícke a priekopnícka časť skutočne, ktorá sa robila. Tí ľudia, ktorí sa touto problematikou zaoberali na ministerstve, sú na ministerstve. A veľmi často chodievali a riešili tie veci v rámci tých smerníc aj v rámci Európskej komisie, Európskej únie. A urobíme všetko pre to, aby skutočne sa tie veci odstraňovali. Naviac, chcem pripomenúť, že je čoraz väčší nárast tých žiadateľov. Keď zoberieme len rok 2011, tak vidno, že bol obrovský. A vidíme to aj z toho dôvodu, koľko študentov nám študuje v zahraničí, že ten nárast bol okolo roku 2001 v počte 8 969. To máme z OECD. Tá analýza je z roku 2010. A v roku 2008, nepoznáme ďalšie tie výsledky, tie merania, už ten počet bol 26 995. A ten nárast je čoraz väčší najmä vo vzťahu k Českej republike, sčasti Maďarskej republike, Nemeckej spolkovej republike, Rakúsku a Veľkej Británii a sčasti aj Spojeným štátom americkým. Ten nárast cítime. A, samozrejme, to uznávanie tých dokladov je veľmi dôležité. Ďakujem vám veľmi pekne.
Šimečka, Michal, podpredseda NR SR (2024-01-25):
Ďakujem pekne. Čiže otázku č. 3, ktorá je totožná, preskočíme. A ideme na otázku pani poslankyne Zuzany Plevíkovej smerujúcu na ministra zahraničných vecí a európskych záležitostí, ktorého zastupuje pani ministerka zdravotníctva, a tá otázka znie: „Vážený pán minister, prečo sa rezort zahraničných vecí pridal k vyhláseniu EÚ k útokom Húsíov v Červenom mori, ale nie k predchádzajúcemu vyhláseniu k použitiu rakiet zo Severnej Kórey Ruskom?" Pani ministerka.
Laššáková, Jana, podpredsedníčka NR SR (2015-10-21):
Pán poslanec Hlina, nech sa páči.
Grendel, Gábor, podpredseda NR SR (2021-11-11):
(Hlasovanie.) Prítomných 139 poslancov, za 40, proti 54, zdržalo sa 40, nehlasovali 5. Tento bod sme neschválili.
Bugár, Béla, podpredseda NR SR (2010-10-13):
Vyhlasujem rozpravu... (Reakcia z pléna.) Pán poslanec Čaplovič, samozrejme, môžete reagovať na faktické, ale podľa rokovacieho poriadku treba sa prihlásiť ešte vtedy, keď hovoria tí, ktorí sa prihlásili do faktických. Toto je upozornenie pre všetkých poslancov. Mali by sme sa to pomaličky naučiť. Netýka sa to vás, ale všetkých nás. Takže, nech sa páči, máte slovo.
Heger, Eduard, poslanec NR SR (2019-06-25):
Ďakujem veľmi pekne. Pán kolega Kéry, keby som vedel, že nebudete počúvať tak pozorne, je to možno zrána, tak by som zrejme aj vybehol vám ešte predtým kúpiť kávu, ale dovoľte teda, aby som zopakoval pár vecí, ktoré som povedal. (Reakcia z pléna.) Dovoľte, aby som dokončil. Ja som nepodrobil kritike ten návrh zákona, ak ste pozorne počúvali, tak som povedal, že boli sme my, ktorí sme o zvýšení rodičovského príspevku rozprávali, odkedy sme do parlamentu prišli. Takže, prosím vás, nemiešajme to tu. Kritike som podrobil SMER – SD, pretože ak pri miliarde, keď natečie o miliardu viac peňazí do rozpočtu a vy ľuďom dáte balíček za 300 mil., pýtam sa, kde je tých zvyšných 700 miliónov? Kolega, za toto vás kritizujem. Za 700 mil., ktoré nešli ľuďom a oni vám navyše tie peniaze poslali, takže to je prvé. Druhé. Neprivatizovali ste? Pán kolega, prosím vás, skontrolujte si majetkové priznania vašich ministrov a skontrolujte si ich za horizont vašeho vládnutia. Tam uvidíte, či ste privatizovali, alebo neprivatizovali. Prosím vás pekne, nehrajme sa tu. Veď to nie, toto je verejné tajomstvo. Všetci vieme, ako SMER bohatne počas vládnutia, pardon, ministri, aby som nehádzal všetkých do jedného vreca, pretože to nemám rád. Takže, pán kolega, naozaj nebuďme v tomto pokryteckí a nerozprávajme tu nezmysly. Vyrovnaný rozpočet, asi ste ma mali počúvať. Ja som hovoril, vy sa tu idete ešte pýšiť tým, že ste si schválili vyrovnaný rozpočet? Pán kolega, vyrovnaný rozpočet nebude. Hovorí to pán Kažimír, tak, prosím vás, už nedemagogizujte tu ľudí. Dlh. Nie od DPH, ale od HDP, len taká malá oprava, ale v poriadku, stane sa. Ja som sa pýtal vás, či vy žijete na dlh. Či každým rokom, nie v porovnaní s HDP, ale v porovnaní s absolútnym vyjadrením, či žijete na dlh. Pretože to, a porovnávajte si kľudne, si doma vyhodnocujte aj voči HDP, ak chcete. A môj veľký vzor USA, prepáčte, kde vy beriete tieto veci? Posledné. Diferencujete, čiže vy idete povedať matkám, ktoré nebudú mať 150, že... (Prerušenie vystúpenia časomerom.)
Hrušovský, Pavol, predseda NR SR (2011-11-30):
Hlasujeme o návrhu prerokovať zákon v druhom čítaní. (Hlasovanie.) 141 prítomných, 78 za návrh, 62 sa zdržalo, 1 nehlasoval. Návrh sme schválili . Prosím ďalší návrh.
Blanár, Juraj, podpredseda NR SR (2021-09-30):
Prepáčte, pán spravodajca. Chcem sa len uistiť, či správne, lebo sme v druhom čítaní, čiže dávate správu v druhom čítaní, lebo hovoríte o pridelení výborom, tak sa len chcem uistiť. Máte tam aj výsledky rokovaní, áno?
Karas, Daniel, poslanec NR SR (2024-09-11):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prerokovaný vládny návrh zákona prerokujeme v treťom čítaní ihneď.
P. Paška, predseda NR SR: (2010-06-10):
Sme v treťom čítaní . Otváram rozpravu. Pýtam sa, či chce niekto vystúpiť v rozprave. Nie. Vyhlasujem ju za skončenú a budeme hlasovať o návrhu ako o celku.
Bernaťák, Tibor, poslanec NR SR (2017-03-23):
Vážený pán predsedajúci, vo všeobecnej rozprave nevystúpil nikto, a teda nebol podaný žiadny návrh. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
Jurinová, Erika, podpredsedníčka NR SR (2013-03-21):
Ďakujem pekne, pán poslanec. Ďalší prihlásený do rozpravy ústne, pán poslanec Mikuláš Huba, nech sa páči.
Kuffa, Štefan, poslanec NR SR (2020-05-19):
Ďakujem za slovo. Ja som pochopil návrh toho uznesenia, že sa to prešetrí všetko spätne od roku 2014. Takže nie od roku 2011, ale ináč v rámci vystúpenia, doplnenia alebo návrhu uznesenia ma to napadlo, prečo len od roku 2014. Ja sa tiež prikláňam za to, aby sme išli hlbšie dozadu, aby sme neboli možno teraz osobní voči konkrétnym ako ľuďom, ale keď tuná; a ďakujem, že to zaznelo v rámci rozpravy, lebo posledná kontrola bola roku 2011, ja by som ťa, pán kolega, poprosil, prehodnoťte ešte návrh tohto uznesenia, ja by som to navrhoval, aby to bolo od toho roku 2011 a celé komplexne všetko to prešetriť. Viete, toľko nespravodlivosti a toľko sťažností, čo na Slovensku tuná je, a tie ataky a ten tlak, ktorý tuná je, však to dennodenne počúvame tuná. Poľnohospodári tuná štrajkujú, pomaly nikto si ich nevšimne. A prečo štrajkujú? (Zaznievanie gongu.) Aj v rámci tej rozpravy, ktoré to tu zaznelo. Jaké máme my tradičné hospodárstvo tuná vo veľkých lánoch? Figu borovú, však tu boli samí gazdovia, však s koňami tuná orali, robili, však aj na dolniakoch, jak veľké tieto lány sa obhospodarovali? Toto vyrábame tuná biodiesel, bionaftu, čo nám tuná to netreba, my znehodnocujeme pôdu. Jeden centimeter pôdy sto rokov, teda ornice, sto rokov sa tvorí. Však koľko to je? To je generácia našich starých otcov ešte. Generácia našich starých otcov a my to spláchneme takto dolu vodou. Ja som v kraji hornatom, kde, prepáčte, že takto to poviem, ale za komunizmu sa rozorali všetky medze. Však tam je jaká erózia pôdy? Všetko sa splachuje ako dole, jaky má to negatívny vplyv na životné prostredie? Ale my tu len budeme plakať, sto rokov tu budeme plakať, ale naši dedovia neplakali, tí mali spuchnuté ruky od roboty a mozole na rukách a oni makali, oni robili. A to životné prostredie žilo ruka v ruke, jak zvierat, životného prostredia... (Prerušenie vystúpenia časomerom.)
M. Číž, podpredseda NR SR: (2008-01-30):
Pre poriadok mi dovoľte len upozorniť v budúcnosti nekomentovať vystúpenia vo faktických poznámkach. Teraz má slovo pán poslanec Dzurinda.
Kotleba, Marian, poslanec NR SR (2020-12-04):
Ďakujem. Pán kolega Viskupič, vy ste tiež jeden z tých takých vecných ľudí, s ktorými sa dá normálne debatovať bez červených očí. A ja sa vás preto len chcem spýtať, lebo vy ako predkladateľ ste mohli tento pozmeňovák dať naozaj hocikedy, že či, alebo teda spravodajca, že či si nemyslíte, že takýto vážny a dôležitý pozmeňovací návrh, teraz nehovorím o obsahu, ale o jeho dôležitosti, by nebolo lepšie dať vtedy, ak by tu v tejto sále bolo viac ako 20 poslancov, ktorí sme tu dnes. Len toľko, lebo, lebo si myslím, že ak rokujeme o zákone roka, už to je dehonestácia, že je tu tak málo ľudí, a ešte potom dávať takýto, takýto komplexný pozmeňovák v podstate presne o druhej, keď končí v piatok Národná rada. Viete, či by sme to nemohli budúci týždeň, normálne diskusia, debata, všetko, lebo však bude sa o tom aj hlasovať. Ďakujem pekne.
P. Hrušovský, predseda NR SR: (2003-02-06):
(Desaťminútová prestávka.)
Grendel, Gábor, podpredseda NR SR (2020-11-03):
Pán poslanec, chcete reagovať na faktickú? Nie. Prerušujem rozpravu o tomto bode programu. Ďalším bodom je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 274/2007 o príplatku k dôchodku politickým väzňom v znení neskorších predpisov a ktorým sa dopĺňajú niektoré zákony. Návrh zákona má tlač 291, návrh na jeho pridelenie na prerokovanie výborom je v rozhodnutí č. 287. Dávam slovo poslankyni Anne Andrejuvovej, aby návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 274/2007 Z. z. o príplatku k dôchodku politickým väzňom v znení neskorších predpisov a ktorým sa dopĺňajú niektoré zákony , tlač 291.)
Laššáková, Jana, podpredsedníčka NR SR (2013-06-05):
Vážené panie poslankyne, vážení páni poslanci, otváram štrnásty rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Miroslav Beblavý, ďalej pán poslanec Anton Martvoň, Jozef Mihál, Jozef Mikloško, Ján Podmanický, Richard Raši, Viera Šedivcová, Ivan Uhliarik, Jana Vaľová. Na zahraničnej pracovnej ceste je podpredseda Národnej rady Ján Figeľ a poslanci Ľuboš Blaha a František Šebej. Pokračujeme.. (Ruch v sále.) Poprosím vás, páni poslanci, o pokoj. Na dnešnom, pokračujeme v prerušenej rozprave, pokračujeme v prerušenom rokovaní v prvom čítaní o návrhu poslanca Igora Matoviča na vydanie ústavného zákona, ktorým sa mení a dopĺňa ústava (tlač 519). Včera bola všeobecná rozprava vyhlásená za skončenú. Chce k rozprave zaujať stanovisko navrhovateľ pán poslanec Matovič? Áno. Nech sa, páči pán poslanec, máte slovo. (Pokračovanie v rokovaní o návrhu poslanca Národnej rady Slovenskej republiky Igora Matoviča na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 519.)
P. Hrušovský, podpredseda NR SR: (2002-04-04):
Prosím teraz spravodajcu pána poslanca Štefana Rusnáka, aby informoval Národnú radu o odporúčaní výboru o ďalšom prerokúvaní predloženého návrhu zákona skupiny poslancov. Pán poslanec Rusnák.
Hrnčiar, Andrej, podpredseda NR SR (2017-02-08):
Pán poslanec Lukáč.
Hus, Igor, poslanec NR SR (2021-06-29):
Pán poslanec Martin Beluský v rozprave podal návrh, aby sa z pozmeňujúceho a doplňujúceho návrhu poslanca Krúpu vyňali body 1, 7 a 12 na samostatné hlasovanie a aby sa hlasovalo o bodoch 2 až 6, 8 až 11 a 13 a 14 osobitne spoločne. Takže teraz budeme hlasovať spoločne o bodoch 1, 7 a 12 z pozmeňujúceho návrhu poslanca Krúpu.
Dubovcová, Jana, poslankyňa NR SR (2011-06-01):
Prosím, dajte hlasovať o bode č. 6 spoločnej správy s odporúčaním neschváliť.
Blaha, Ľuboš, poslanec NR SR (2015-04-15):
Tendre, kvôli ktorým vznikol problém s Váhostavom, podpísala pravicová vláda a pán minister dopravy v tom čase, Figeľ, čiže ak je niekto zodpovedný za problém s Váhostavom sú to títo ľudia: Dzurinda, Lipšic, Žitňanská, Figeľ, Procházka, títo ľudia. Pán kolega Hlina, poprosím vás. (Reakcia na neustály protestný potlesk.) Čiže to sú fakty. Samozrejme, že pravica sa snaží zvaliť vinu za tento problém na vládnu stranu, ale vládna strana nemá s týmto problémom nič spoločné, pretože zákon o reštrukturalizácii schválila pravica, to je fakt. Ale budem veľmi úprimný a pomôžem si pánom prezidentom Francois Hollandeom, francúzskym socialistom, ktorý povedal svojho času... (Výkriky z pléna, prerušenie vystúpenia predsedajúcou.)
Kyselica, Lukáš, poslanec NR SR (2023-03-30):
Vďaka. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
M. Sabolová, poslankyňa: (2009-06-18):
Ďakujem pekne.
Bugár, Béla, podpredseda NR SR (2018-06-18):
Ďakujem. Otváram všeobecnú rozpravu. Konštatujem, že som dostal jedinú písomnú prihlášku, a to pána poslanca Dostála, ktorému teraz dávam slovo, a potom otvorím, samozrejme, možnosť sa ústne prihlásiť do rozpravy.
Číž, Miroslav, podpredseda NR SR (2015-11-19):
Pán poslanec Osuský.
Šuteková, Miriam, poslankyňa NR SR (2021-03-31):
Pán predsedajúci, dajte, prosím, hlasovať o návrhu uznesenia, ako je navrhnuté v predloženej tlači.
Kolíková, Mária, poslankyňa NR SR (2023-12-13):
Ďakujem veľmi pekne, pán predsedajúci. Ja si dovolím upozorniť na to, že nie sú splnené podmienky podľa § 29 ods... (Prerušenie vystúpenia predsedajúcim.)
Cséfalvayová, Katarína, poslankyňa NR SR (2019-05-14):
Nie, nebola som, pán poslanec Marček. Ja si ctím oficiálnu zahraničnú politickú líniu a postoje Slovenskej republiky a nerobím si výletíky na Krym a iné okupované oblasti. Ale práve som rada, ak ste tam videli utrpenie, pretože to je práve výsledkom ruskej agresie, porušenia medzinárodného práva na Ukrajine. Ďakujem. (Reakcie z pléna.)
Hort, Milan, podpredseda NR SR (2010-12-10):
Pán poslanec Fronc, predpokladám, že nevyčerpal vašu myšlienkovú reťaz pán poslanec Beblavý. Nech sa páči.
Poliačik, Martin, poslanec NR SR (2016-11-22):
Ďakujem, pán predsedajúci. Za klub SaS musím povedať, že nesúhlasíme s tým, aby tento návrh novely bol prerokovávaný v skrátenom legislatívnom konaní, pretože podľa nás na to neboli splnené zákonné podmienky. K samotnému obsahu zákona sa vyjadrím, keď o ňom budeme rokovať, len chcem sa vyjadriť k rozprave, ktorá prebiehala doteraz. Nebudem komentovať vystúpenie pána Matoviča, lebo vždy je to o tom, že práve kvôli dôvodu nutnosti zmrazenia platov sa vždy každý rok bude skupinka ľudí predbiehať o tom, kto si to jabĺčko utrhne. Ja k tomuto bodu vystupujem minimálne od roku 2012, 2013? Každý jeden rok. Skúste si niekto, prosím, prehrať naspäť rozpravy k tomuto bodu. Pani Laššáková ako rok po roku sľubovala, že bude zostavená pracovná skupina, ktorá sa bude zaoberať zákonom o poslancoch, že tu bude pracovná skupina, ktorá sa bude zaoberať zákonom o platových pomeroch ústavných činiteľov. Kde sa to stalo? Kde to zabezpečil vtedajší predseda parlamentu pán Paška? Kde to zabezpečil pán predseda parlamentu, pán Pellegrini? Kde to zabezpečil pán predseda parlamentu, pán Danko, pri tomto rozpočte? Nikde. Pretože to jednoducho zakaždým stojí za to spraviť si tú súťaž a za tým jabĺčkom, kto tento rok zmrazí poslanecké platy, sa rozbehnúť. Škôlkarská, trápna, detinská hra. Namiesto toho, aby sme si konečne sadli, a tých výziev tu bolo neskutočne veľa, a povedali si, má to byť vzorec, ktorý tam bol pôvodne, má to byť Sulíkov vzorec, má to byť nejaký iný vzorec, má to byť pevná suma zvyšovaná o infláciu alebo to má byť iným spôsobom vypočítavaný plat? Toto je diskusia, ktorú máme zvádzať. A nie diskusia, kto čo kedy povedal, kto sa s kým bude naháňať, kto si robí akú prácu? Práca poslanca Národnej rady je poslanie a zvolený mandát, ktorého kontrolu má v rukách občan tohto štátu. Bodka! Nemá vôbec význam sa predháňať v tom, kto čo robí, kto to koľko robí, kto kde je, s kým sa stýka a ako vykonáva svoj mandát. Za toto nám dáva vysvedčenie občan vo voľbách. Legitímna otázka, ktorú musíme zodpovedať, je, pristupujeme k svojim vlastným odmenám zodpovedne alebo ich zbytočne každý rok vyťahujeme v trápnom politickom boji? A tento rok opäť bé je pravda. Stretol sa v trápnom politickom boji Matovič, Danko a Fico. To, voči čomu som nabádal každý jeden rok pri zmrazovaní platov, sa znovu opakuje, a preto to vyzývam ešte raz: sadnime si konečne k rokovaciemu stolu, zmeňme zákon o poslancoch, zmeňme zákon o odmeňovaní ústavných činiteľov, vyriešme to tzv. neférové zaobchádzanie so sudcami a kľudne to spravme silou ústavného zákona, aby sa to týkalo aj sudcov a nemohli si pre seba vybojovať výnimku, tak ako sa to stalo naposledy. Spravme to poriadne, spravme to ako odborníci a spravme to tak, aby toto divadlo bolo posledné. Ďakujem veľmi pekne. (Potlesk.)
Kollár, Boris, predseda NR SR (2023-06-20):
Ďakujem. S ďalším procedurálnym návrhom vystúpi pán poslanec Viskupič.
P. Hrušovský, predseda NR SR: (2005-05-17):
(Hlasovanie.) 146 prítomných, 143 za, 2 sa zdržali, 1 nehlasoval. Návrh sme schválili.
Kollár Boris, predseda NR SR (2023-06-28):
Prezentujme sa a hlasujeme, prosím. (Hlasovanie.) Prítomných 145, za 145. Uvedený návrh sme schválili.
Podmanický, Ján, poslanec NR SR (2021-02-04):
Však zákon je zákon, mali by sme ísť príkladom.
Beluský, Martin, poslanec NR SR (2021-11-09):
Ďakujem za slovo, pán predseda. Pani poslankyňa Cigániková, ja mám tri faktické poznámky. A potom mám ešte jednu otázku. Prvá faktická poznámka sa týka, vy ste tam čítali to stanovisko, že je tam 19 pozmeňovákov, že to je zamotané, že nebudú poslanci vedieť vlastne, o čom hlasujú. Ale veď vy ste dali 12 z tých 19, takže, takže to je asi nejaký zámer, aby toto bolo trošku zamotané. Ale nebojte sa, ja si myslím, že sa z toho vymotáme a že každý poslanec bude vedieť, o čom hlasuje. Potom ste hovorili o tom skrátení z tých 82 na 81 dní na to rozhodovanie. Ale áno, veď my nemáme problém to priznať, že podľa nás je dobré, že sa skracuje tá možnosť. A vlastne my chceme, lebo ja to tak interpretujem alebo ja to tak vysvetľujem, že my chceme dať možnosť tým ženám si to rozmyslieť. Proste keď si to nerozmyslí, tak dobre, tak podstúpi ten potrat podľa súčasnej legislatívy, ale ak tam jeden deň alebo dva dni môžu pomôcť, tak pre mňa to je len dobré. A potom ste hovorili o tom prieskume, že 93,1 % ľudí teda na Slovensku nechce, nechcú, aby bolo spisovanie tých interrupcií. K tomu musím povedať dve veci. Jedna vec, každý poslanec má právo presadzovať si svoju agendu, my keď sme konzervatívni a máme svoje videnie sveta, tak budeme presadzovať veci, ktoré sme aj verejne priznávali v predvolebnej kampani. Takže tí, ktorí volili napríklad našu stranu, vedeli, že to je naša agenda. A ja som teda osobne ten prieskum nevidel, ale chcel by som teda vidieť, že ako boli naformulované tie otázky, na akej vzorke to bolo robené. Lebo nemyslím si, že to číslo je úplne správne. A potom tá otázka, keď sme tu hovorili o tom zákone o rokovacom poriadku, tak ešte § 94 ods. 2 napríklad hovorí, že pri prerokovaní návrhu zákona, ktorým sa mení a dopĺňa iný zákon, možno podávať návrhy, ktoré predložený návrh zákona rozširujú, len vtedy, ak s tým navrhovateľ vyjadrí súhlas najneskôr pred hlasovaním. Tak sa chcem spýtať, že pani Záborská vyjadrila súhlas s vašimi pozmeňujúci návrhmi.
Blanár, Juraj, podpredseda NR SR (2023-02-02):
Ďakujem, pán minister. Pristúpime k štvrtej otázke, ktorú položil pán poslanec Ján Mičovský ministrovi vnútra Slovenskej republiky Romanovi Mikulcovi: „Pán minister, moja otázka sa týka uplatňovania § 215 Trestného zákona, v ktorom je zakotvené skutková podstata trestného činu Neoprávnené užívanie cudzej veci. Konkrétne ma zaujíma, v koľkých prípadoch bolo podané trestné oznámenie pre podozrenie zo spáchania trestného činu v súvislosti s neoprávneným užívaním cudzích poľnohospodárskych pozemkov bez právneho titulu a v koľkých prípadoch bolo začaté trestné stíhanie?“ V zastúpení ministra Mikulca odpovie pán minister spravodlivosti Karas, nech sa páči.
B. Bugár, podpredseda NR SR: (2004-06-16):
Pán poslanec bol posledný, ktorý sa písomne prihlásil. Preto sa pýtam, či sa hlási niekto ústne do rozpravy. Pán poslanec Madej a pani poslankyňa Podracká Končím možnosť sa prihlásiť ústne do rozpravy. Pán poslanec Madej, nech sa páči, máte slovo.
P. Paška, predseda NR SR: (2008-09-16):
(Hlasovanie.) 132 prítomných, 78 za, 35 proti, 19 sa zdržalo. Návrh sme postúpili do druhého čítania.
Pellegrini, Peter, predseda NR SR (2023-11-21):
Vážené panie poslankyne, vážení páni poslanci, chcem vás poprosiť, aby ste zaujali miesto v rokovacej sále. Budeme pokračovať hlasovaním. Poprosím technikov, pán poslanec Blcháč nechce nič. Tak len prosím, ak sa vám to dá, zmazať ho. Ďakujem veľmi pekne. Vážené panie poslankyne, vážení páni poslanci, ešte pred tým, ako pristúpime k hlasovaniu, podávam procedurálny návrh, aby sme dnes rokovali aj po 19. hodine a po hlasovaní o skrátených návrhoch, legislatívnych, ktoré máme pred sebou, pokračovali prvým čítaním o tlači 28 o 13. dôchodku až do prerokovania bodu bez hlasovania s tým, že o tomto bode budeme hlasovať potom zajtra po skončení rozpravy v prvom čítaní o tom druhom zákone pani ministerky zdravotníctva, najskôr o 11. hodine zajtra. Ale dnes budeme pokračovať ešte prvým čítaním o zákone pána ministra práce až do prerokovania bodu bez hlasovania. Je všeobecný súhlas? (Reakcie z pléna.) Prosím, prezentujme sa, prosím, prezentujme sa a hlasujme. Prezentujte sa a hlasujme. (Hlasovanie.) Prítomných 89, za 78, proti 5, nehlasovali 6. Konštatujem, že tento návrh sme schválili. Teraz pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku, tlač č. 28. Dávam slovo pánovi predsedovi výboru pre sociálne veci, pánovi poslancovi Jánovi Richterovi, aby hlasovanie uviedol. Nech sa páči, pán poslanec. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 28.)
Beblavý, Miroslav, poslanec NR SR (2016-03-23):
Sľubujem. (Potlesk.)
P. Hrušovský, podpredseda NR SR: (2001-11-07):
V. Moric, poslanec: Čo, k tomuto sa nemôžem vyjadriť?
Pčolinský, Peter, podpredseda NR SR (2023-05-03):
Pán poslanec Urban.